APLning 38-turidan qoldirilgan uchrashuvida «Manchester Yunayted» «Bornmut»ni 3:1 hisobida mag‘lubiyatga uchratdi. Shu tariqa, mankunianliklar mavsumni 19 g‘alaba bilan yakunlashdi. Xuddi shunday past ko‘rsatkich 2013/14 yilgi mavsumda ham qayd etilgandi va bu jamoaning APL tashkil etilganidan buyon qayd etgan eng yomon ko‘rsatkichlari hisoblanadi. «Manchester Yunayted» mavsumda jami 49 gol urdi. Opta ma’lumotiga ko‘ra, bu Ikkinchi jahon urishi davridan buyon 50tadan kam gol urilgan beshinchi mavsum bo‘ldi. Jamoa 1973, 1974, 1989 va 1990 yillarda ham mavsumni 50tadan kam gol bilan yakunlagandi.